钦定古今图书集成/明伦汇编/宫闱典/第117卷 > 谢渊
## 钦定古今图书集成/明伦汇编/宫闱典/第117卷 > 谢渊

按《宋史成肃谢皇后传》：“后，丹阳人，弟渊，以后贵，授武
翼郎。后尝戒之曰：‘主上化行恭俭，吾亦躬服澣濯尔，
宜崇谦抑，远骄侈’。”后历阁门宣赞舍人，带御器械。光
宗朝，迁果州团练使。宁宗立，转莱州防御使，推知阁
门事，仍干办皇城司，三迁至保信军节度使，寻加太
尉、开府仪同三司。成肃皇后崩，遗诰赐渊钱十万缗、
金二千两，田十顷，僦缗日十千。后累陞三少，封和国
公。嘉定四年薨。赠太保。